GARAIZARKO MATSORRIAK ABESBATZA - Coro Garaizarko Matsorriak\nSANTA AGEDA BEZPERAN, KOPLA KANTARI MAHATSERRITK\nBihar, ostiralarekin, usadio zaharrei eutsiz, Garaizarko Matsorriak abesbatza kalez-kale ibiliko da Santa Ageda bezperan, ohiko koplak abestuz.\nArratsaldeko zazpiretan hasiko dute ibilbidea Kirikiño Ikastolaren atarian, handik Begoñako Garaizar auzora joango dira eta ondoren Txurdinaga eta Santutxuko bizilagunak alaituko dituzte.\nBADATOR «ATXURI KANTAN»!!\nBi urtez dike lehorrean egon ondoren, Txikiteroen jaia eta Atxuriko urriaren 11ko ohiko kontzertua ospatu gabe, datorren urtarrilaren 29an Atxuri Kantan Gizakundearen Elizara itzuliko da,\nOraingoan Igorreko Luis Iruarrizaga Abesbatzak, iaz bere berrogeigarren urteurrena bete zuenak, eta aurten 35garrena ospatuko duen Begoñako Garaizarko Matsorriak abesbatzak, hartuko dute parte.\nKontzertuaren ordua, arratsaldeko zazpiak.\n% 60ko edukiera-muga dago. Halaber, nahitaezkoa izango da Covid Digital Ziurtagiria (QR) eta NANa aurkeztea kontzertura sartu ahal izateko, eta uneoro maskara erabiltzea.\nKANTATZEN DUEN HERRIA EZ DA INOIZ HILKO\nPandemiak gure bizitzak eta planak nahastu zituen, ez bakarrik maila pertsonalean, familiarrean eta sozialean, gure jarduera korala ere erabat baldintzatu zuen.\nGabon hauetan Deustuko San Pedron eta Begoñako Birjinetxen eman ditugun bi kontzertuetan sentitutako sentsazio onak direla eta, 2022ari inoiz baino gogo eta energia handiagoarekin aurre egin behar diogu.\nIrailean zuzeneko entseguei berriro ekin genienetik zuzendariak eta koralista guztiek erakutsitako lana eta konpromisoa fruituak ematen hasi dira, eta pozik ikusten dugu, gure kalitate musikalean ez ezik, talde-lanean ere hobetzen ari garela.\nHurrengo konpromisoei begira, alderdi horiek hobetzen jarraituko dugu, gure jarduera bakoitzak aurrekoak gainditu ditzan.\nCovid 19ak, orain Omikronez mozorrotuta etorri dena, gure bizitzak zailtzen jarraituko duen arren, gure jardueran ezarrita ditugun segurtasun sanitarioko neurri guztiak mantenduz, urte berriak poztasun asko emango dizkigula uste dugu.\nEsaera zaharrak dioenez, kantatzen duen herria ez da inoiz hilko.\nUZTA ONA ESPERO DUGU\n2020ko otsailaren 14an gure azken emanaldia eskaini genuen Begoñan, Bizkaiko Aste Koralean, Hilabete geroago, Udaberriko Kontzertuak prestatzen ari ginenean, Covid zela-eta gure jarduera eteteko agindua iritsi zen.\nUrte eta erdi gogorra igaro dugu. Lehenik, konfinatuta, gure ekitalde guztiak bertan behera gelditu ziren. Gero online entseatzen hasi ginen. Eta aurrez-aurre aritzea bezain onuragarria ez bada ere, pieza berriak prestatzeko eta gure talde-espirituari eusteko balio izan digu.\nIrailaren 13an hasi dugu ikasturte berria, zuzeneko entseguekin, nahiz eta oraindik ezarrita dauden osasun-neurriak mantenduz, maskara eta guzti, distantziak gordez, espazio zabal eta aireztatuetan.\nEta baldintzak oso onak izan ez diren arren, aurreko hilabeteetan gure etxeetatik egindako lanak fruituak ematen ari dela nabaria da.\nGabonak baino lehen hiru kontzertu eskainiko ditugu eta dagoeneko 2022ari dagozkionak antolatzen ari gara, datorren horretan 35 urte beteko baititugu. Matsorriek mahats-bilketa hasi eta uzta ona espero dugu.\nMANIFESTU KORALA – 2021\nELKARRETARATZE KORALAREN DEIALDIA – MAIATZAK 2\nDatorren maiatzaren 2an, Bilbon egin nahi den elkarretaratze koralaren deialdia jaso dugula adierazten dugu. Abesbatzek entseatu ahal izatea eskatzeko kanpaina baten barruan kokatzen den konzentrazioa.\nZuzendaritza Batzordean, interes handienarekin aztertu dugu proposamena. Eta kontzentrazio horretan parte ez hartzea erabaki dugu, honako arrazoi hauengatik:\n– Gure koruko kide guztiak txertatuta egon arte, ez dugu ensegu presentzialik egingo. Orain bezala, online entseatzen jarraituko dugu.\n– Ia EAE osoa, hiru lurraldeak, hiru hiriburuak eta udalerri gehienak perimetroz itxita daude.\n– Covid delakoaren eragina etengabe hazten ari da.\n– Ospitaleratzeak, bai gela aurruntetan eta ZIUetan ere goraka doaz egunez egun.\nZuhurrak izan nahi dugu, eta ez gu, ez beste inor, ez dugu kutsatu nahi. Uste dugu une honetan ez dela egokia koru-kontzentraziorik egitea. Horrelako ekintzak pandemiaren bilakaeraren ondorioz une egokiagoan egin beharko liratekeela uste dugu.\nBertan behera geratu ziren Plentziako, Zeanuriko eta Birjinetxeko kontzertuak, Garaizarko jaiak, Leonerako bidaia eta Cacabeloseko kontzertua, Bizkaiko Abesbatzen Eguna… Bilboko Aste Nagusia, Txikiteroen Festa, Gizakundeko kontzertua, Gabonetako kanpainan parte hartzea… eta hau aurrera doa. Otsailean, Begoñako abesbatzen astea ez da ospatuko.\nEspero dezagun birusa garaitzen joatea eta panorama argitzen hastea. Ezarritako mugak eta murrizketak gorabehera, ospatu ditzagun merezi ditugun Eguberri jai hauek.\nManolo Leginak, Garaizarko Matsorriak-en lagun handiak, azaroaren 16an utzi gaitu. Hileta, ostiralean izango da arratsaldeko zazpiretan Begoñako Basilikan.\nBegoñan jaio zen, Arbolantxa auzoko Atxetas baserrian, Errepublika Bilbora anexionatu zen 1925.go urtean.\nBilboko jatorrizko euskaraz hitz egiten zuen Trikitilariak, Begoñako inguruetan, Karrantzan eta Ipar Euskal Herrian hainbat eta hainbat erromeria alaitu ditu.\nGazte gaztea zela, 16 edo 17 urterekin, «belarriz» ikasi zuen trikitixa jotzen. Etxeko lau anaiak musikari bilakatu ziren. Artxandako Gillermin pandero-jolearekin eta hainbatetan Txilibrin eta Leon Bilbao albokariekin edota Maurizia Aldeiturriaga abeslari ospetsuarekin ere aritu izan da.\nBilbo inguruko zahar etxeetara musika eta bestelako ikuskizunak eskainiz Caravana de la Alegria taldearen hastapenetan egon zen, eta oraintsu arte hantxe ibili da, trikitia jotzen ez baina bai panderoa eta kanaberak jotzen.\nGure hastapenetatik «matsorrien» parte izan zen. Txelu bere txistuarekin eta zenbait korukideekin «pozaren karabana» partaide izan ziren.\nPribilegioa izan da zu ezagutu izana, Manolo! Eta abestiak eta musika zurekin partekatzea. Ez ditugu ahaztuko zure koplak, Garaizarren, Birjinetxeko entseguetatik irtetzean.\nEuskadi Irratiko KULTUR_LEIHOAN Manolo Leginari eskaini dioten tartetxoa.\nAURTEN ASTE NAGUSIRIK GABE!!\nCovid-en egoera txarrera doa.\nHausnarketa egin eta gero, Aste Nagusiko gure kale-festa eta bazkaria bertan behera uztea erabaki dugu.\nGozatu oporraz eta zaindu!\nBIZI DEZAGUN BIZITZA!!\nBizi dezagun bizitza!\nUda iritsi da, eta, honekin batera, “normaltasun berria”. Normaltasun hori ez da izango martxoaren 13ra arte bizi genuenaren berdina. Data horretan osasun-larrialdia deklaratu zen lehenik, eta alarma-egoera, gero. Eta konfinatuta gelditu ginen etxean, entseguak eta kontzertuak bertan behera geldituz. Gure 33. urtebetetzearen ospakizunak ere eten egin ziren.\nBerrasmatzen jakin genuen, eta lanean jarraitu dugu astean online bi saio eginez. Horiei esker hurrengo denboraldiko emanaldiak prestatu ditugu.\nErrealitate berrian, maskarak erabiltzen jarraitu beharko dugu eta urruntze fisikoa mantendu ; gizarte-ekintzetan murrizketak izango dira eta pertsona kopuru mugatuen aurrean abestu beharko dugu…\nHala ere, gure koru-jarduera normaltasunez berreskuratzea espero dugu, eta aurreikusitako programazioa betetzea, entsegu presentzialekin, kontzertuekin eta kalejira koralekin.\nOrain, egoera berri horretaz gozatzea dagokigu, uda honetan ondo pasatzea. Lehen hitzordua, nahiz eta Bilbon Aste Nagusirik ez egon, abuztuaren 27an izango dugu. Egun horretan, urtero legez, Alde Zaharreko kaleak alaituko ditugu betiko abestiekin.\nBizi dezagun bizitza, gaurkoak gerorako utzi gabe!\nEMAN TA ZABAL ZAZU!!\nKoronabirusa iritsi zenetik larogeita hamar egun igaro direnean, hirugarren fasean sartu gara, eta bizitza “normala” berreskuratzetik gero eta hurbilago gaude. Oraindik hainbat ekitaldi atzeratu beharko ditugun arren, bertan behera utzi behar izan genituen emanaldiak hurrengo denboraldirako berreskuratzen eta berriro programatzen saiatuko gara.\nKontzertuei, saioei eta topaketei uko egin behar izan diegun denbora honek, beste trebetasun batzuk garatzeko balio izan digu; esate baterako, tresna digitalak erabili ditugu bide telematikoz entseatzeko. Tresna horiek, koru-kantuak eskatzen duen harreman pertsonala eta talde-lana ordezkatu ezin duten arren, konexioa eta ekipo-espiritua mantentzen lagundu digute.\nEz dakigu nolakoa izango den datorren “errealitate berria”. Baina, hogeita hamairu urte hauetan egin dugun bezala, etorkizunean ere gure kantak eskainiz gozatuko dugu, euskal lurraldetan eta, Iparragirre bezala, gure mugetatik haratago ere.\nZaindu gaitezen eta jarraitu dezagun abesten!\nESPERANTZARI LEIHO BAT!!\nKoronavirusa iritsi zen eta gelditzeko agindu zuen! Eta gelditu ginen.\nEkaina bukaera arte aurreikusita genituen emanaldi guztiak eta gure entseguak eten egin ziren. Zailtasunak-zailtasun, geure burua berrasmatu eta bakoitza geure etxeetatik lanean jarraitu ahal izan dugu, internetek eskaintzen dituen baliabideak erabiliz.\nIrailetik aurrera berreskuratzea espero ditugun kontzertu eta udazkeneko eta neguko konpromiso berriei aurre egiteko errepertorioak prestatzen jarraitzen dugu.\nOrain, mugitzeko askatasun handiagoa eta harreman sozial handiagoa dakarren estadio berri batera sartzean, zaindu gaitezen! Laster berriro bildu eta elkarrekin abestuz gozatu ahal izateko, etorkizunari baikortasunez begiratuz, esperantzari leiho bat ireki dezaiogun.\nBidean gelditu direnak ezin ditugu ahaztu. Eta, txaloetatik haratago, gure herrialdeko osasun arloko langile guztiek egindako lan gogorra aitortu nahi dugu beste behin ere.\nZailtasunak-zailtasun, geure burua berrasmatu eta bakoitzak geure etxetik lanean jarraitu ahal izan dugu.\nBIZI BEDI EUSKAL HERRIA ETA HERRITARRAK!!\nBizi bedi Euskal Herria eta herritarrak!\nBigarren berrogeialdi hau hastean, gure etxeetan itxialdian, Garaizarko Matsorriok Covid19aren biktima guztiak gogoratu nahi ditugu eta haien familiei eta lagunei besarkada handi bana helarazi.\nGaixotasunari aurre egiten ari direnei ere lagundu nahi diegu. Animo! Eta, nola ez, eskerrik beroenak luzatu nahi dizkiegu ospitaleetan, egoitzetan eta gure etxeetan pandemia hori gainditzen laguntzen diguten osasun-langile guztiei. Arratsaldeko zortzietan jotzen ditugun txaloekin batera, gure gizarte-onarpena dijoa ere.\nHortik atera daiteke. Hemendik aterako gara! Guztion laguntzarekin. Oraingoz, etxean geratzen gara. Etorriko da uda eta berriro topatuko gara. Berriro abestuko dugu eta epidemia horrek zapuztu zituen planak berreskuratuko ditugu.\nZaindu gaitzezen! Gero eta gutxiago falta zaigu elkar ikusteko. Animo\nZure egun berezi hori gurekin ospatu nahi baduzu edota gure ekitaldiren bat kontratatu nahi kontaktatu gurekin edo deitu telefono zenbaki honetara: 656784259\nSAN ISIDROKO KONTZERTUA – GARAIZARKO JAIAK Tokia.- Begoñako Santa Monika Komentuan Parte hartuko duten abesbatzek: Cacabeloseko (Leon) «Ecos de Bérgida» Abesbatza (ahots nahasiak) Garaizarko Matsorriak (ahots baxuak).\nParte hartuko duten Abesbatzek: Garaizarko Matsorriak – Ahots baxuak. Coro de Zeanuri – Ahots nahasiak. Coro de Barrika.- Ahots nahasiak.\n21 mayo – 7:00 pm – 8:30 pm\nBAEk ANTOLATUTAKO UDABERRIKO KONTZERTUEN XLI EDIZIOA – ZEANURIKO KONTZERTUA Tokia: Zeanuriko Andra Mariren Elizan Parte hertuko duten abesbatzek: Barrikako Abesbatza (ahots nahasiak) Garaizarko Mtsorriak (ahots baxuak) Zeanuriko Abesbatza (ahots nahasiak)\nOct 23, 2021 | 0 Comentario\nBEGOÑA ETA MATSORRIAK


Ganadu ugari eta egiteko asko astearteko perian . diariovasco.com\nGanadu ugari eta egiteko asko astearteko perian\nSantu Guztien egunean Ganadu Periaren XXIII. edizioa egingo da, aurrekoak bezala auzolanean antolatua\nGanadu feria izanik, animaliak dira azaroaren 1ean, aurten asteartearekin datorren Santu Guztien egunean Itziarren egingo den Ganadu-Periaren protagonistak, baina besterik ere prestatu dute antolatzaileek goizeko 9:00etatik eguerdiko 15:00etara bitartean bertaratzen diren guztien zer egin eta zer ikusi izan dezaten.\nBatetik, feriaren izaerai lotutako ganadua: behiak, idiak, behorrak, astoak, pottokak, txerriak (normalak eta vietnamitak), ahuntzak (normalak, mestizoak eta bertakoak: azpi-gorriak), ardiak (latxak eta xaxiardiak). Bertako ahuntzak (azpi-gorriak) eta xaxiardiak galtzear dauden arrazak direnez, aukera bikaina da Itziazko feria horiek ikusi eta ezagutzeko. Gainera, aurten lehenengo aldiz ahuntz azpi-gorri eta sasi-ardi erakusketaz gain, lehiaketa antolatu da. Honetaz gain, 200 postu inguru izango dira bertako produktuak, artisauak, arropak... Azkenik hainbat makineria ikusteko aukera: traktoreak (Massey Ferguson eta Johndeere), motozerrak (Sthil) eta Quad-ak, besteak beste.\nEguerdi partean aizkolariak izango dira zuzenean: Biurri, Hodei Ezpeleta eta Ioritz Gisasola. Goiz osoa musikaz alaiturik, baita Gorritiren animaliak haurrentzat ere. Lasturko taloa ere ez da faltako bertako txoznetan. Bertara gerturatzeko transporte publikoa erabiltzea gomendatzen dute antolatzaileei. Bai Zumaia eta bai Debatik autobusak egongo dira. Hala ere, industrialdean aparkalekuak egokituko dira, eta boluntarioak ere izango dira trafikoa bideratzen.\n«Auzolanean herri osoak parte hartzen duen egun zoragarri honetara etortzeko gonbita egiten dugu Euskal Herriko txoko guztietara. Guretzat oso garrantzitsua den egun honetan jendearen parte hartzeak izugarrizko plazerra ematen digu hainbesteko esfortzua egin ondoren», diote antolatzaileek. Hortxe deia.


Irudimena | Iritzia | 7K - zazpika astekaria\nMundu ideal horietatik sinetsarazi nahi digute gauzak ez direla hain gordinak, guztia dela erlatiboa, gaizkia ere ez dela hain gaizto.\nZerbaitetan sinisten erakutsi ziguten; erakutsi izan ez baligute ere, zerbaitetan sinesmena izango genuen beharbada, sinesmena edo itxaropena, edo irudipena, edo susmoa, errezeloa, nahia edo dena delakoa. Ez dakit asmatuko ote nukeen kontzeptu bat bestearengandik zehatz bereizten, zer den sinesmena eta zer irudipena, bata zer den eta bestea zer ez den.\nMundu honetan estutasun berezirik izan gabe heldu diezaiokegu sinesmenari, geroko zorionaren bila, eta hala egiten dute gehienek, irudietan edo irudimenean dauden jainko handi eta txikiei eskatuz eta erregutuz, opariak eta otoitzak eginez. Baina, heriotzaz geroagokoari itxaron gabe, egunean eguneko eta bizialdi honetako munduan izaten ditugu premiarik gordinenak, urgenteenak. Eta ezinak estututa gabiltzanean, zerbaiten beharrak itolarrira garamatzanean, setioak galbidera garamatzala sentitzen dugunean, irtenbideak topatzeko heltzen diogu sinesmenari, irudipenari, ez-dakit-zeri.\nBeharrak dira azken batean, eta beharrak irudimeneraino eraman gaitzake batzuetan, dena posible den mundu horretaraino, eta mirariak egin, existitzen ez diren gauzak erakutsi, berez inon ez dauden lekuetara eraman. Literatura josia dago halako munduz, eta zinema eta telebista pantailak ere bai, eta nahi duzuna aukera dezakezu, edo zeure propioa eta originala asmatu. Indartsua baita burmuina, zoragarria!\nLiteraturan eta pantailetan ematen diguten mundua bera eguneroko erreala baino gustukoago izan dezakegu, atseginago izan dakiguke, eramangarriago, idealago. Gero irudimenak, gureak edo besteren batek erakutsi nahi digunak, esango digu beharbada literaturan edo pantailetako mundu ideal horretan bizi garela eta ez egunerokoan aurrez aurre talka egiten dugun honetan. Burmuina indartsua baita, eta mundu idealak ditu!\nMundu ideal horietatik sinetsarazi nahi digute gauzak ez direla hain gordinak, guztia dela erlatiboa, gaizkia ere ez dela hain gaizto. Bi edo hiru aste izango dira ETBren pantailatik erakutsi digutela Altsasuko kuartelean denak ez direla zitalak, batzuk guardia onak direla.\nBihar edo etzi baten batek beste film batean erakusten ahal digu Altsasukoan ez ezik Intxaurrondokoan ere badirela onak. Film hori egingo duenari, dena den, ohartxoa planteatuko nioke, Irkus: azaldu dezala han zegoen guardia onak zer egin zuen Mikel Zabalza handik igaroarazi zutenean; zer egin duen ordutik gaur artekoan.


Inicio | STEM Ekiten\nSTEM pertsonen bila gabiltza. 943 494 129 / habian@oarsoaldea.eus\nSTEM EKITEN eusk\nSTEM EKITEN cast\nSTEM pertsonen bila gabiltza\nKaixo, pozgarria da zuri harrera egitea! STEM eremuarekin (zientzia, teknologia, ingeniaritza eta matematika) lotutako ideiak edo proiektuak dituzten pertsonak bilatzen ditugu.\nPixka bat gehiago zehazten …\nBig Data, IoT (Gauzen Internet)\nIa (adimen artifiziala)\nTeknologia libreak …\nBaina beste esparru batzuetara ere irekita gaude!\nKonta iezaguzu zure ideia, proiektua\nSTEM EKITEN programa bat da\nZure proiektua garatzen lagunduko zaituena, non talentua, enpresak, erakundeak eta STEM (zientzia, teknologia, ingeniaritza eta matematika) batu nahi ditugun, Oarsoaldea eskualdea eraldatzen lagun dezaketen ekintzailetza-proiektu berriak sor daitezen. Horrez gain, programa honen bidez, STEM arloetan emakumeen presentzia areagotu nahiko genuke.\nNon ikusten duzu zure burua...\nEkintzaile grina baduzu edo proiektu bat aurrera eramateko interes handia duen enpresa edo lan-talde bateko kide bazara\nZure prestakuntza STEM arloren batean oinarritzen bada\nEkiteko ideia bat zehaztuta baduzu...edo ez\nOarsoaldean programa honetan parte hartzeko aukera eskaintzen dizugu.\nSTEM Ekitenek "STEM enpresan ekiten ikastea" prestakuntza-saioetan parte hartuko duzuen 10 pertsonen artean hautatuko du. (Prestakuntza hasiera martxoan)\nSaio horien ondoren, parte-hartzaileen artetik 2 proiektu hautatuko dira, inkubazio-ibilbide batera sartuko dira beka-mentorizazio sari baten bidez.\nZertan datza beka-mentorizazio saria?\nBEKA-MENTORIZAZIO saria aukera bikaina da edozein ekintzailerentzat edo ideia bat duenarentzat, eta honela gauzatzen da:\n6 hilabetez …\nNegozio-ereduari buruzko aholkularitza pertsonalizatua. Zure proiektua martxan jartzeko eman behar dituzun pausoen berri emateaz gain.\nMentorizazioa eskualdeko enpresekin, zure proiektuari balioa emango diona (proiektuaren definizioan, produktuaren/zerbitzuaren garapenean, negozio-ereduaren definizioan, kudeaketan, merkaturatzean, ekintzailetza-ereduaren ikuspegian …).\nHautatutako 1. proiektua: 7.000 €\nHautatutako 2. proiektua: 5.000 €\nErrenteriako Habian! Teknologia kreaktiboa lankidetza-inkubagailuan egonaldia, ekintzailetza-ekosistema baten parte izanik, hainbat jarduera osagarritako enpresak elkarrekin bizi diren lankidetza-ingurune batean: teknologia, marketina, arkitektura, webgunea …\nZer ematen dizu?\nZure ideia martxan jartzeko orduan urrats garrantzitsuenak zein diren jakitea.\nZure ideia/proiektua aztertzeko gakoak ezagutzea.\nZure proiektuaren garapenean lehen urratsak emateko ekarpen ekonomikoa.\nEkintzailetza-esparru desberdinetako profesionalek lagunduko dizute prozesu osoan.\nKosturik gabeko kokapen on bat, hainbeste gustatzen zaizun ideia/proiektu horretan 6 hilabetez zentratu ahal izateko, eta gauza batengatik edo bestearengatik, oraindik ez duzu martxan jarri edo ez duzu nahiko zenukeen adina dedikatzeko astirik.\nBestetik, lan-giro proaktiboa partekatuko duzu inkubagailuko gainerako ekintzaileekin, sinergiak sortzeko eta lan-ingurune bateratua ezartzeko.\nZer baloratuko da ideiatik/proiektutik?\nProiektua sustatzen duen pertsonari edo taldeari dagokionez:\nEkimena eta autonomia\nEmozioa eta ilusioa\nTalde sustatzailearen osaera: emakumeen presentzia\nIraunkortasun ekonomikorako oinarriak\nProiektuak Oarsoaldean duen ekarpen-maila\nOarsoaldea eta Habian! Inkubagailua. Teknologia kreaktiboa\nOarsoaldea gara, Errenteria, Lezo, Oiartzun eta Pasaiako udalen eskualdeko garapen agentzia. Gure udalerriek gure eskualdean ekonomia sortzailea bultzatzearen aldeko apustua egiten dute. Horretarako, baldintza egokiak ezarri nahi dituzte, sormena eta berrikuntza udalerrietan gara daitezen, eta hori egiten dute Habian! Ekintzailetza-inkubagailuaren bidez.\nEskaerak aurkezteko epea: otsailak 16\nFormakuntza epea: martxoak 2-27\nBeka epea: apirilak 3 - urriak 2


4. SARBIDEA ETA GARAPEN PROFESIONALA - Justicia 2030\nAtzealdea 4. SARBIDEA ETA GARAPEN PROFESIONALA\nAldaketa horiek, pandemiaren ondorioekin batera, aldatu egin dituzte lan-baldintzak eta lan egiteko modua. Telelanak, esate baterako, bertaratze-irizpidetik helburuak betetzera igarotzea dakar.\nProfil profesionalen azterketa egin behar da, sarbide eta garapen profesionala birbideratzeko, bai Justizia Administrazioko langileek okupatzen dituzten profiletan, bai Justizia Administrazioan lan egiten duten Estatuko Administrazio Orokorreko langileek okupatzen dituztenetan. Azterketa prospektibo bat egingo da, 2030. urtera begira, eta liburu zuri batean amaituko da, hortik aurrera pixkanaka ekintzak ezartzeko.\nAzterlan horretan ondokoak sartu behar dira:\nProfil berriak. Adibiderik esanguratsuena da Eztabaidak konpontzeko bitarteko egokiak Justizia Administrazioan sartzea, dinamika berriak sortu eta eremu profesional berriak irekitzeko.\nEgungo profil profesionalak aldatzea. Digitalizazioak honako hauek dakartza: telelana, epaiketa telematikoak, bertaratzea eskatzen ez duten kudeaketa prozesaleko sistemak, ahozko judizioak, etab. Gaitasun digital berriak, komunikaziokoak eta prozedurakoak eskatzen dituzten jarduerak. Lanbide-eraldaketak prestakuntza-babes argia eskatzen du.\nKalitate-adierazleak sartzea. Kalitate-zigilu bat garatuko da (21. proiektua. Kalitate-sistema), kudeaketa-garaietatik hasi eta erabiltzaileen asebetetzeraino doana, ingurumen-eraginetik pasatuta. Kalitatearen ikuspegia zabaltzen da Estatuko Administrazioa eraldatzeko prozesuaren testuinguruan. Kalitate-esparru horrek lan-jarduna neurtzeko adierazleak ematen ditu, bai kuantitatiboak (ebatzitako espedienteak, arreta emandako pertsonak, kudeatutako hitzorduak, erabilitako baliabide materialak, ingurumen-eragina eta abar), bai kualitatiboak (gai berari buruz berriro galdetzen ez duten pertsonak, ebazpen argiak, instantzia irakurgarriak, erabiltzaile-esperientzia eta abar).\nLanbide juridikoetan sartzeko sistemak hobetzea. Eragileen sarbide-sistemak eraldaketara egokitu eta horren irisgarritasuna bermatu behar dute. Sarbiderako prestakuntzatik (neurri handi batean, urrunetik egingo dena) sarbide-sistemetaraino.


1. “GIZARTE-KULTURA ZERBITZUAK” UNITATE DIDAKTIKOAREN HELBURU, EDUKI ETA EBALUAZIO IRIZPIDEAK.\nAtal honetan “GIZARTE-KULTURA ZERBITZUAK” kontzeptu multzoarekin loturiko Helburu eta Edukien sailkapen bat aipatuko da. Irakasleek egokienak erabil ditzakete, programazio didaktikoa, GIZARTE –KULTURA ZERBITZU EDO EKIPAMENDU baten bisitaren helburuak eta proposatu diren edukien artean azpimarratu nahi direnak kontuan hartuz, proposamen didaktikoak ziklo bakoitzeko curriculumaren garapenera egokituz.\n1. Euskal Herriko ondare kulturala baloratu eta errespetatu, bere ezaguerak, hedapenak eta mantentzeak dakartzan erantzukizunak onartuz, disfrutatuz eta banakako edo taldeko garapenerako baliabide gisa erabiliz.\n2. Ikerketak egin, Gizarte-Zientzietako teknika eta prozedurak aplikatuz.\n3. Iturburu desberdinak, batez ere gaur egungo komunikabideak erabiliz, ahozko, ikono bidezko, estatistika eta kartografiaren eskuko informazioa lortu eta erlazionatu.\n4. Komunitateko kiroldegietako ekintza fisiko eta kiroletakoetan parte hartu, lankidetza eta errespetu jarrerak landuz, harremanetarako eskaintzen duten aukera baloratuz.\n5. Gertakari artistikoa gozamen estetiko gisa eta ondare kultural baten osagai gisa ulertu, eta berau errespetatu, mantendu eta hobetzen lagundu; aldi berean, taldean nahiz bakarka, arte ederrekin loturiko museo ezberdinetako behin-behineko edo behin-betiko erakusketetara joan.\n6. Liburutegi eta mediatekatako ekipamenduak irakurketako gozamenerako, eta dokumentu-informazio ezberdina lortzeko erabili, hala nola, informazio idatzia, grafikoa edo ikus-entzunezkoa.\n7. Eskolaz kanpoko orduetan eta gizarte-kultur ekipamenduetan musika ekintzetan parte hartu, jarrera ireki, interesatu eta errespetua erakutsiz.\n8. Gizartearen garapenean eta lanaren teknikan garapen zientifiko eta teknikoak izan duen eragina kritikoki aztertu eta baloratu; honetaz gain, garapen zientifiko eta teknikoak denbora librearen antolamenduan eta aisialdirako ekintzetan izan duen eragina aztertu; honela, zientzia eta kulturaren garapenerako teknologia garrantzitsua den ekipamenduetara joan.\n9. Natur-Zientziekin harremana duten Museoak eta ekipamenduak bisitatuz, gizakien bizi-baldintzak hobetzean zientziak egin dituen ekarpenak antzeman eta baloratu.\n· Gizarte-kultura sistema baten oinarrizko elementuak: inguruneari egokitzea, elementu materialak, gizartearen egitura, zientzia, teknologia, sinesmen sistema, generoaren sistema, komunikazio sinbolikoaren bitartekoak, hizkuntza, artea, folklorea, erlijioa, mitoak...\n· Hizkuntza artistikoa: arte plastikoak, ikusmenezkoak, teknologikoak, etab.\n· Kirola eta kirol-ekipamenduak.\n· Gizarte-kultura zerbitzu eta ekipamenduak.\n· Zientziak eta teknologiak XX. mendeko gizartean izan duten eragina.\n· Gaztediaren gizarte-kultura zerbitzuak.\n1.- Arazoak eta hipotesiak azaldu\n· Auzo edo hiri bateko gizarte –kultur beharrei buruzko hipotesiak formulatzea.\n2.-Informazio bilketa eta trataera\n· Gizarte komunikabideetako kultura informazioa jaso, aztertu, analizatu, interpretatu eta kritikoki baloratu.\n· Auzo edo toki bateko populazioaren gizarte-kultura eskaerei buruzko lana egin.\n· INTERNET erabiltzeko prozedura eta teknikak izan, munduko museo eta ekipamendu ezberdinetan sartu ahal izateko, eta, honela, gidaturiko bisita birtualen bidez, fondoak ikusi eta aztertu.\n· CD Rom-a erabiliz museo eta bildumak informatikoki bisitatzeko teknika eta prozedurak izan.\n· Kultura konkretu bat osatzen duten elementu ezberdinen analisia.\n· Populazio bateko zona ezberdinen edo lurralde ezberdinen arteko gizarte-kultura zerbitzu eta ekipamenduen konparazio eta azterketa.\n· Kultura-ekipamendu ezberdinen erabilera eta aukeren azalpena.\n· Populazio batek kultura-ekipamenduei eta hauen erabilerei buruzko datuak izateko informazioa duten plano eta mapa irudiztatuak egin.\n1.-Ezaguerari buruzko balio eta jarrerak:\n· Norbere herriko eta Euskal Herriko kultura zerbitzuak ezagutzeko interesa.\n· Iraganeko elementu kulturalekiko eta hauek komunitatean dauden elementu berriekin duten harremanarekiko miatzeko jarrera eta zorroztasun kritikoa.\n2.-Tolerantziazko, enpatiazko eta elkartasunezko balio eta jarrerak.\n· Gure gizarte eta kulturakoak ez diren bizitzeko era, uste eta jarreren tolerantzia, errespetua eta balorazio kritikoa.\n· Arte estilo berriekiko jarrera irekia, eta hauek kritikoki baloratzeko berariazko iritzia izateko interesa.\n· Bakoitzaren gustu eta lehentasunetatik urruntzen diren manifestazio artistikoak errespetatu eta toleratu.\n3.-Partaidetzazko balio eta jarrerak.\n· Gizarte-komunikabide berrietako hizkuntza ezberdinen bidez adierazteko partaidetza jarrera.\n· Iraganeko arte-aztarnak eta gaur egungo aztarna kulturala jarrera irekiz baloratzea, eta hauek zaindu eta garatzeko ekintza positiboa.\n1. Herriko eta, orokorrean, Lurralde Historikoko gizarte-kultura zerbitzu eta ekipamendu nagusiak identifikatu eta deskribatu, Euskal Herriko informazio orokorrarekin batera.\n2. Kultura-ekipamendu edo espazio irekietan arte obra ezberdinen analisirako eskemak erabili.\n3. Gizarte-kultura ekipamendu ezberdinak bilatzeko plano eta mapak erabili.\n4. Informazio sareek, batez ere INTERNETEK, eta baita Informazio Zerbitzu Orokorrek eta Gazteen Informazio Zerbitzuek eskaintzen dizkiguten aukerak erabili, kultur aukerak eskaintzen diren guneetara hurbiltzeko.\n5. Informazio iturri ezberdinen bidez (dokumentu idatziak, objektu materialak, irudiak, arte lanak, grafikoak, mapak, etab.) informazio garrantzitsua, zehatza, esplizitua eta inplizitua lortu.\n6. Irakaslearen laguntzarekin, kultur gertakari bati buruzko deskribapen izaerazko ikerlan erraz bat egin kultura gertakari bati buruzkoa.


KAE 1 eta ETE ligetako Zumaiako banderak jokatuko dira larunbatean - Zumaia - Baleike.eus\n2020ko arraun denboraldia\nKAE 1 eta ETE ligetako Zumaiako banderak jokatuko dira larunbatean\nJuan Luis Romatet 2021-07-16 10:30\nZumaiak hartuko dira bihar KAE 1 eta ETE ligetako estropadak. Gizonezkoen saioa eguerdian izango da, eta emakumezkoena arratsaldean. Itsasoan izango dira bi lehiak.\nKAE 1 ligako zazpigarren jardunaldia hartuko du bihar Zumaiak. Eguerdiko 12:00etan hasita, Zumaiako XXXVI. Ikurrina jokatuko da itsasoan, barraren kanpoaldean. Lau luzetara jokatuko da estropada, hiru ziabogarekin.\nLiga honetako hamahiru ontziak izango dira lehian Telmo Deun arraun elkarteak antolatutako estropadan. Sailkapenaren arabera osatuko dira txandak. Lehenengo txandan Astillero, Camargo eta Lapurdi arituko dira; bigarrengoan Castro, Orio eta Zumaia; hirugarrengoan Deustu, Arkote eta San Juan; eta ohorezkoan San Pedro, Kaiku, Pedreña eta lider den Getaria.\nArratsaldeko 6etan, berriz, emakumezkoen ETE ligako Zumaiako IV. Ikurrina izango da jokoan. Bi luze egin beharko dituzte traineruek, ziaboga bakarrarekin. 11 izango dira Zumaiako banderaren lehian arituko diren ontziak. Lehen txandan Castro, Lapurdi eta Zarautz ariko dira; bigarrengoan Lutxana, Isuntza, Ondarroa eta San Juan; eta ohorezko txandan Tolasaldea, Deustu, Hibaika eta etxeko ontzia, Zumaia.\nEstropadak direla eta, itsas kiroldegitik araztegira arteko pasealekua itxita egongo dira larunbatean, goizeko 8:00etatik 19:00ak arte. Eguneko estropadetan parte hartuko duten traineruak bertan utziko dituzte, eta boxak ere bertan kokatuko dituzte klubek.


Uda Ikastaroaren helburu nagusia da Ipar Amerikako literaturak, kulturak eta arteek kulturartekotasunaren eta arraza aniztasun garaikidearen adierazpenaren adibide gisa duten garrantzia eta egokitasuna azaltzea, ikasgeletan modu didaktikoan aplikatzeko. Ikastaro hau 2021eko “Multiculturalidad, Literatura y Arte: Del Oeste Norteamericano a la aulas” ikastaroaren ostean planteatzen da. Edizio berri honen helburuak dira aurreko edizioan proposatutako edukiak, ikuspegiak eta materialak zabaltzea.\nHala, ikastaroaren hasieran “Mendebaldearen mitoak” arteetan kultura aniztasunaren eta aniztasun etnikoaren paradigma gisa izan duen adierazpena landuko da. Ondoren, saioak bi ardatz tematiko handiren inguruan garatuko dira.\nAlde batetik, “Beste” etnizitate bat izateagatik Ipar Amerikako Mendebaldean “ez-pribilegiatuak” diren komunitateen “AHOTSAK” landuko dira. Txikanoen, afroamerikarren, amerikar indigenen, asiar-amerikarren eta euskal amerikarren komunitateen errealitate sozial eta historikoaren ikuspegi panoramikoa eskainiko da, baita horien ekoizpen literario eta artistikoarena ere.\nBeste alde batetik, komunitate horiek beren desberdintasunak adierazi eta nabarmentzeko erabili dituzten “FORMAK” azalduko dira. Ildo horretan, Ameriketako Mendebaldetik eta Mendebaldeari buruz egindako ekoizpen artistikoa landuko dugu: literatura, zinema, komikia eta musika.\nOro har, arte eta kultura ekoizpenaren bidez Ipar Amerikako errealitate sozioetnikora hurbiltzea proposatzen da. Horrela, komunitate horien egoera sozial eta historikoari heldu nahi zaio, eta askotariko bibliografia proposatu nahi da, ikasgeletan erabil dadin gure egungo gizartearen kulturartekotasuna eta aniztasun etnikoa lantzeko.\nOro har Ameriketako Estatu Batuen eta bereziki Ipar Amerikako Mendebaldearen historia nahiz errealitate garaikidea eta bertako aniztasun etnikoa eta kulturala hobeto ezagutzea, kulturartekotasunaren paradigma gisa.\nEstatu Batuetako desberdintasun etnikoaren eraikuntzari buruzko hurbilpen teoriko bat azaltzea, azterketa etnikoen eta genero azterketen barruan.\nArteak (literatura, zinema, telebista, musika, komikia, etab.) errealitate aberatsa eta kulturartekotasuna adierazi eta transmititzeko duen garrantzia azaltzea.\nEstatu Batuetako (bereziki Ipar Amerikako Mendebaldeko) kulturartekotasunaren eta aniztasun etnikoaren nahiz genero aniztasunaren adierazpenarekin lotutako material bibliografikoaren gordailu bat eskaintzea, hezkuntzako etapa desberdinetako ikasgeletan erabiltzeko, eta bereziki, Bigarren Hezkuntzan.\nEuskal Herriko eta Espainiako egungo ingurune pedagogikoan Bigarren Hezkuntzako ikasgeletan dagoen kultura aniztasuna lantzeko ekoizpen kulturalak (literatura, zinema, telebista, musika) erabiltzeak duen garrantziari buruzko hausnarketa proposatzea.\nPresentziala / Autoprestakuntza / E-learning\nEkainak 27 eta 28, 8:45 - 14:00\nBalio akademikoa 20 ordu\n80€ matrikula orokorra\nUda Ikastaroak EHU-UPV


2020-10-23 - Oarsoaldeko Hitza : Oarsoaldeko Hitza\nMargotze eta mantenu lanak egin dituzte herriko lau auzotan\nElizalde, Ergoien, Gurutze eta Ugaldetxo auzoetan hainbat lan egin dituzte. Gehienek trafikoarekin eta mugikortasunarekin dute zerikusia.\nOiarpeko pilotariek dozena bat partida jokatuko dituzte asteburuan\nGipuzkoako Pilota Federazioak ez ditu bertan behera utziko martxan dauden lehiaketak. Madalensoron hiru partida jokatuko dituzte gaur arratsaldean.\n[Galeria] Karmengo Ama ikastetxea, sabairik gabe eta urak hartuta\nBarbara ekaitzak eskolako sabaian eragindako kalteengatik, amiantoa zuen teilatua guztiz kendu behar izan dute. Babesteko ipinitako plastikozko olanak ez du euritea jasan.\nMotibazio politikoko indarkeriari buruzko mozioa aztertuko dute plenoan\nUrriari dagokion ohiko plenoa hilaren 28an egingo dute. Zinegotziek hamahiru puntuko gai zerrenda izango dute aztertzeko.\nAINARA GURRUTXAGA, AKTORE ETA SORTZAILEA\n«Kulturak komunitatea sortzen du arraza eta ideologietatik harago»\nKulturari estrategikoa iritzi dio Errenteriako Udalak azken urteetan, eta politiken erdigunean jarri du. Errenteriaren 700 urteko ibilbidean, orainean eta etorkizunean garrantzi biziko sektorea izango da.\nAsteburuko kirola: eskubaloia, hockeya eta futbol partida bakarra\nUdalerriak gorriz jarraitzen du, eta horrek eragina dauka, ezinbestean, kirol jardueretan ere. Pasaiako futbol lehia gehienak atzeratu behar izan dituzte.\nTona bat arduragabetasun\nHondakin kopuru hori atera dute Errenteria-Oreretako ibaietatik aurten udalaren eta Behemendi Landa Garapenerako elkartearen elkarlanari esker.\nTxarako jarduera fisikoko eremua handitu dute\nUgaldetxoko parkeko zirkuitu bio-osasungarria handitu du Oiartzungo Udalak. Jarduera fisikoa egiteko ekipamendua osatu du horrela.\nDatozen bi asteetako kirol lehiaketak atzeratzea eskatu du aldundiak\nCOVID-19aren kasuen bilakaera eta goranzko joera dela-eta luzatu du eskaera aldundiak.\nLezoko asteburua: antzerkia bai, kirola ez\nAllerruren partidak bertan behera gelditu diren bitartean, Munttarperen neskek jokatuko dute. Gainera, igandeko antzerki emanaldia mantendu dute.\nPasaia eta Lezo: bertatik ez sartu ez irtetea aholkatu du JaurlaritzakDatozen bi asteetako kirol lehiaketak atzeratzea eskatu du aldundiak\nOiartzungo kirol taldeen asteburuko partidak (2020-10-23)\nFutbol partidarik ez dute jokatuko, Gipuzkoako Futbol Federazioak hala erabakita. Saskibaloi federazioak ez du erabakirik hartu oraindik.\nLezon aurkeztuko dute Itaiaren Oarsoaldeko taldea\nIgandean da Itaia Emakumeon Antolakunde Sozialistaren aurkezpena, Txerrimuñon. Osasun segurtasun neurriak izango dira bilkuran.


Nymphalur: Tximeletak eta Akuaponia ari dira inkubatzen Errenteriako “Tknika Belabaratz” zentroan - SPRI\n2 uztaila, 2016\nNymphalur: Tximeletak eta Akuaponia ari dira inkubatzen Errenteriako “Tknika Belabaratz” zentroan\nBeatriz Díaz, Jaime Yaniz eta Anaut Patterson-ek unibertsitatean ezagutu zuten elkar: “Naturari eta izaki bizidunei diegun maitasunagatik, eta zientzialari gazteek izan ohi duten berezko jakin-minagatik, ingurumenarekiko kontaktua bilatu izan dugu gure lanetan eta aisialdian, bai prestakuntzak iraun zuen bitartean, bai ibilbide profesionalean”. Horrela sortu zen Nymphalur, bi helburu nagusirekin: “lorategi botaniko bat garatzea, non eskualde desberdinetako tximeletek libre egingo baitute hegan, eta hazkuntza akuaponikoko sistema bat eraikitzea”.\nBeren negozio-ideia “Tknika Belabaratz” haztegi berrian garatu zuten, non beste hainbat ekimen ekintzaile ere ari diren garatzen. Errenteriako Udalak eta OARSOALDEA Garapen Agentziak apustu sendoa egin dute zentro horren alde, eskualdeko garapen sozio-ekonomikoa bultzatzeko asmoz.\nBeatriz, ingurumenak, zientziak eta zuen jakin-minak elkartu zaituztete proiektu berezi honen inguruan.\nUnibertsitatean ezagutu genuen elkar, duela urte asko, eta bolada batean bide banatatik ibili ginen. Duela urte pare bat berriro topo egin genuen IEFPS Don Bosco zentroak antolatutako kimikako ikastaro batean, eta ni garai hartan akuaponia arloko hastapen ikastaro bat egiten ari nintzen. Orduan jakin genuen bazela “Tropenhaus Frutigen” izeneko enpresa bat, espazio ludiko bat sortu duena akuaponiaren bidez, eta oihan tropikal bat garatzea lortu duena Suitzako Alpeen bihotzean! Hori jakin genuenean, geure buruari galdetu genion: eta zergatik ez itxi ziklo naturala, demagun, tximeletak sartuta\nBuruan zenituzten kezka horien ondorioz abiarazi zenuten Nymphalur, eta Elkarte bat eratu zenuten negozio ideia garatzeko.\nIdeia planteatu genuen: “Negozio berdeko” eredu bat, arrakasta lortzeko baliabidetzat hartzen dituena bio-aniztasuna, ingurumen hezkuntza, entretenimendua eta ikerketa zientifikoa; proiektuaren bideragarritasun planaren zirriborro bat ere idatzi genuen.\nHalere, egungo egoera ekonomikoan arazo asko izaten dira kanpoko finantzaketa edo diru-laguntzak lortzeko, eta ikusi genuen aurrena elkarte gisa eratuz gero hainbat ikerketa eta merkataritza jarduera egin genitzakeela gastu gutxiagorekin. Hala, gure ahaleginak eta baliabideak proiektu pilotu bat sortzera bideratu ahal izango genituen, bere bitartez jendeari erakusteko zer den tximeletategi akuaponiko bat. Tximeletak libreki hegan ikusteko espazio bat da, eta sistema akuaponiko bat erabiltzen dugu tximeletek bizitzeko behar dituzten landareak bizirik mantentzeko.\nJaime, diozuen espazio hori al da “Tximeletategia” deitzen duzuena?\nBai. Munduan badira anitz tximeletategi, urte asko daramatzatenak martxan, baina 90eko hamarkadaz geroztik asko ugaldu dira, jendeak gustuko dituelako. Arrakasta izaten dute, besteak beste, tximeletak kolore bizikoak eta oso erakargarriak direlako. Gainera, ez diote beldurrik edo nazkarik eragiten jendeari; aitzitik, jende gehienak atsegin ditu, eta hori ez da oso ohikoa ornogabeen artean.\nEskala txikiago batean, badakigu Gipuzkoak ondare natural eta kultural garrantzitsua daukala. Kultur eta hezkuntza zerbitzu mordo bat dauka, hala nola Tximeleten Museoa, Aquariuma, Zientziaren Museoa, Ekaingo Haitzuloak… Jarduera horiek guztiek eragina daukate tokiko ekonomian, dela arlo turistikoan edo kulturalean. Gure proiektuak zerrenda hori osatuko du, espazio bizi eta dinamiko bat izango delako, non aukera egongo den gehiago ikasi eta gozatzeko tximeletekin eta naturarekin.\nEta “Sistema Akuaponikoa” zer da zehazki, Anaut? Nola osatzen du Tximeletategia eta zein premiari erantzuten dio?\nTximeletategi bat sistema akuaponikorik gabe eraiki daiteke. Funtsean, ez dago bat ere horrela funtzionatzen duenik. Lorategiz osatutako espazioak izaten dira, ureztatu, ongarritu, eta abar egin behar direnak. Hortxe sartzen da akuaponia.\nArrainak eta landareak produzitzeko sistema sostengarri bat da akuaponia, elkarrekin uztartzen dituena akuikultura tradizionala eta sistema hidroponikoak (landareak lurrik gabe haztea). Berez, arrainak produzitzeko sistema bat da, landareak erabiltzen dituena ura garbitzeko filtro biologiko gisa, kimikoak erabili beharrean edo etengabe ura berritu beharrean.\nJendeak sistema akuaponikoak erabiltzen ditu gehienbat arrainak eta landareak produzitu eta gero kontsumitzeko. Guk, berriz, beste erabilera bat eman nahi izan diogu sistema horri. Tropenhaus Frutigen ekimenaren parekoa da gure ideia: lorategi botaniko bat sortzeko erabili dugu sistema akuaponikoa. Landatuko ditugun espezie begetalak ondo aukeratuta, tximeletak elikatzeko eta mantentzeko erabili ahal izango dugu lorategia.\nBeraz, bi elementuen elkarketa izan da “Urrats Bat” programak positiboki baloratu duen faktore bereizle eta berritzailea.\nEsan bezala, enpresa askok lortu dute arrakasta sistema akuaponikoak erabilita negozioaren oinarri gisa. Hain zuzen, guk enpresa horietako batekin egiten dugu lan hemen, Gipuzkoan. “Ner-Breen” du izena eta akuaponia erabiltzen du tilapia, marrubiak, tomateak eta letxugak ekoizteko. Bestalde, Europako tximeletategi garrantzitsuenetako bi Espainian daude: Dragokoa (Tenerifen) bata eta Benalmadenakoa bestea. Halere, mundu desberdinak dira, batetik akuaponia eta, bestetik, tximeletak.\nGuk dakigula, bi munduak uztartzeko lehen saiakera da gurea. “Urratsbat” programako koordinatzaileei iruditu zaie, guri bezala, ideia horrek potentzial handia duela. “Urratsbat” programako jendea funtsezkoa izan da gure proiektua martxan jartzeko, espazio fisiko bat utzi digutelako aldi baterako, proiektuaren bideragarritasun teknikoa probatzeko (tximeletategiaren eta sistema akuaponikoaren mantenimendua), eta bestelako produktu batzuk garatzeko, hala nola baliabide pedagogikoak, edo eskala txikiko maketak.\nErrenteriako Tknika Belabaratz haztegi berrian zaudete kokatuta; abiapuntu bikaina zuen enpresa proiektuarentzat.\nAbiapuntu bikaina, bai. Zientziaren mundutxoan esan ohi da nahi adina esperimentu egin ditzakezula, baina emaitzak argitaratzen ez badituzu ez zarela existitzen. Askotan, jendeak ikusi beharra dauka ulertzeko.\nGure kasuan, hemen egoteak abiapuntu bat eman digu gure jarduerak hasteko, baina, horrez gain, ikusgarritasuna ematen digu gizartean; jendeak ezagutu egin gaitu pixkanaka, eta badaki zertan ari garen.\nHaztegiak badu beste abantaila bat ere, aukera eman baitigu beren jardueraren hastapenetan dauden beste profesional batzuk ezagutzeko, eta ikusi dugu loturak sor ditzakegula eurekin. Adibidez, 3D inprimaketa erabiliz maketa akuaponiko bat egiten ari gara Domotek enpresarekin; Ikuspe enpresarekin, berriz (diseinu grafikoa, eta web eta multimedia diseinua), arestian aipatu ditugun baliabide pedagogiko horiek guztiak egiteko aukera aztertu dugu.\nEnpresa jarduera hasitakoan, zeintzuk izango dira Nymphalur ekimenaren jomuga-bezeroak? Zein produktu eta zerbitzu eskainiko dituzue?\nAmaierako helburua da eskala handiko tximeletategi akuaponiko bat sortzea. Epe labur eta luzean, ordea, beste produktu batzuk garatzea ere pentsatu dugu, lehen esan bezala:\nAkuaponia eta tximeleta hazkuntzarako kit-ak, dela apainketarako, dela nork bere hiri baratze txiki eta sostengarria izateko.\nInstalazio handiagoak, bezeroaren premia eta gustuetara egokituak. Atal horretan gogoan ditugu, batez ere, jatetxeak eta administrazio publikoak, edo bere lorategi edo partzelari erabilpen berriak eman nahi dizkion jendea.\nIngurumen hezkuntzako programak. Kasu honetan, eskolak eta bestelako ikastetxeak izango lirateke onuradun nagusiak, baina gure ateak beti egongo dira zabalik, zeren gure mezua zenbat eta jende gehiagorengana iritsi, hainbat hobeto izango baita.\nProduktu horiek garatzean, beti hartzen ditugu kontuan birziklapena eta teknologia berrien erabilpena. Gogoratu arlo honetan sistema akuaponikoak erabiltzea nahiko gauza berria dela, eta, berez, sistema horiek ere maila desberdinetako sostengarritasunean oinarritzen direla: adibidez, uraren ekonomia (urik ez da galtzen, zirkulazioan sartzen da berriro) eta energiaren ekonomia (energia berriztagarriek mantentzen dute sistema, hala nola eguzki energiak, bio-eraikuntzako materialek, edo beste batzuek).\nZiur badauzkazuela zuen produktuak hobeto ezagutzen laguntzeko irudiak:\nHala da, bai, eraiki ditugun prototipoetako batzuk ikusgai daude, eta bideo txiki bat ere egin dugu tximeletak eta sistema akuaponikoa erakusteko.\nInformazioa zabaltzen hasi gara, batez ere http://nymphalur.blogspot.com.es blogean, eta, gainera, espazio bat daukagu Facebook sare sozialean gure jardueraren xehetasunak argitaratzeko: https://www.facebook.com/Nymphalur


«Atletismoa izugarri gustatzen zait, batez ere kros lasterketak, lokatza»\n07 ekaina, 2019 Kate Motzean 767\nFruta saltzailea da lanbidez Txema Rueda Ayuso (Zumarraga, 1969); aitak eta osabak duela 50 urte sortutako fruta salmenta negozioan egiten du lan. Goizez, azokaz azoka ibiltzen da, Ordizian, Tolosan, Urretxun, Zumarragan… Eta arratsaldez, erosketak, banaketak eta abar prestatzen jarduten du biltegian. Arratsaldeko lana amaitzean, entrenatzera joaten da Argixaora. Txema Rueda atleta federatua da, eta pistako probetan eta kros lasterketetan lehiatzen da, master 50 mailan. Aloña Mendi klubarekin dago federatuta, baina Argixaoko atleta herrikoien elkarteko kide da.\nZein da zure proba kuttuna?\nKrosa asko gustatzen zait, lokatzetan korrika egitea; pistan, 5.000 metroko lasterketa.\nEtxekoekin bidaiatzea. Groenlandian dugu begia jarrita orain.\nAgatha Cristhie eta Stephen King-en irakurle amorratua izan naiz; misterioko liburuak gustatzen zaizkit.\nZein janari duzu gustukoen?\nDenetik jaten dut, baina azken aldian Japoniako janaria gustatzen zait: sushia eta gyozak.\nInoiz egin dizuten oparirik onena.\nEmazteak oparitu zidan Garmin erloju bat.\nJendearekin egoteak, bezeroekin, atletismo taldekoekin…\nOraindik ezagutzen ez dudana.\nHerriko merkataritza eta feria gehiago zainduko nituzke.\n« Matildaren soinua\nGoiBerri 331. zenbakia [pdf] »


Gora ikasle borroka! : Ikasle Abertzaleak\nTestu honen bidez, atzo Leioako kanpusean Ikasle Mugimenduak burututako mobilizazioaren harira Ikasle Abertzaleok gure balorazioa egin nahi dugu. Interes politiko jakin batzuei jarraiki iritzi publikoa manipulatzeko helburuarekin hedabideek zabaldutako gezurrek gakartzate gaur hona; eta berau salatzeaz gain, beharrezkoa deritzogu Euskal Herriari atzo gertatutako argitzea eta Euskal Eskola Nazionalaren eraikuntzaren borrokan berrestea.\nLehenik eta behin, babes osoa erakutsi nahi diogu atzo Leioan atxilotua izan zen kideari eta bere baldintzarik gabeko askatasuna galdegiten dugu; ezpaitago inolako justifikaziorik bere aldarriak kaleratzeagatik ikasle bat era honetan atxilotua eta kriminalizatua izateko. Bestetik, argi adierazi nahi dugu beti egongo garela Euskal Herri Langilearen parte diren ikasle mobilizatuen aldean; Herri Mugimenduaren zein Ikasle Mugimenduaren antolakuntza eta borroka baitira Euskal Eskola Nazionala eraikitzeko bide bakarra. Horregatik, guztiz zilegi iruditzen zaigu ikasleriak Herri Aske baten eraikuntzan herriz herri zein fakultatez fakultate borroka egitea. Izan ere, behin eta berriro adierazi dugun bezala, ezinezkoa da egungo sistemaren baitan dagoen aparatuen bidez iraultza bat burutzea; hots, harremantze eredu kapitalista superatu ezean, ezinezkoa izango zaigu Herritik eta Herriarentzat izango den hezkuntza eredu bat eraikitzea.\nHorrexek eraman zuen Ikasle Mugimendua Leioako kaleak betetzera, aldarri argi bezain zentzuzko bat mahi-gaineratzea ipar: UPV klase menperatzailearen bunibertsitatea denez, ez da sekula ikasleon beharrizanak asetzeko ez Hezkuntza Sistema Propio bat eraikitzeko baliagarria izango. Horrenbestean, ikasleon antolakuntza eta borroka ezinbestekoak izateaz gain, helburu horien lorpenerako bide bakarra direla. Horretaz jakitun eta hauteskundeen testuinguruan, Ikasle Mugimenduak bost aldarri gauzagarri galdegin zizkien errektoretza talde zahar zein berriari.\nErrektoretzarako hauteskunde eguna genuen atzokoa UPVn eta emaitzek argi erakusten dute ikasleek unibertsitate eredu zapaltzaile honen aurrean abstentziora jotzearen alde egin zuten hautua, zehazki ikasleriaren %95a abstenitu baitzen. Ez da kasualidadea gaurko titularretan datu hori ez aurkitzea, hauteskunde egunaren aurrean ikasleok egindako hautuak jasandako kriminalizaziorako saiakera kasualidadea izan ez zen bezala. Ikasleok beste behin erakutsi dugu ez dugula UPVren ariketa burokratikoetan parte-hartzeko asmorik. Aspaldi ikasi baikenuen UPV sistema kapitalista zapaltzailearen tresna bat dela, produkzio eredu dominantearen bizirauterako lan-esku merke eta kaulifikatua sortzea beste helbururik ez duena, jakintza eta horrek ematen duen boterea pribatizatu eta elitizatzearekin batera. Kalera atera behar gara borrokatzera eta borrokak eramango gaitu eraikitzera.\nAtzoko egunean, UPVren agindupean, eta beraien esanetan adierazpen askatasuna bermatzeko helburuaz, kanpusa eta bere inguruak goiz goizetik zipaioek hartuta agertu ziren, fakultateetako ate batzuk katez itxita eta segurtasun indarrak gainerako sarreretan. Manifestazioa hasi baino lehen presentzia eta mehatxu polizialek gora egin zuten. Hala ere, hori ez da berria, mobilizazioaren aurreko egunetan ohikoak izan baitira jazarpen eta jarraipenak. Gainera, atzoko kasuari dagokionean, inoiz baino argiago geratu zen ikasleriak beharrezkoa duela bere aldarri, mobilizazio eta buruaren autodefentsa egitea. UPVk berriz, ikasleok burutu eta aldarrikatzen ari garen eraikitze borrokaren aurrean, ikasleok isilarazteko era bakarra indar polizialen, armen eta errepresioaren erabilera zela erakutsi zuen.\nManifestazioari dagokionez, 2000 pertsonak bete genituen atzokoan Leioako kanpuseko kaleak, ikasleotatik haratago, Euskal Herri Langileko sektore desberdinetako kideen elkartasun eta laguntza ere izan genuelarik. Goraipatzekoa da, bereziki, Ikasle Mugimenduak eta bertako kideek adierazi zuten borrokarako hautua, UPVren aurrean Hezkuntza Eredu Propioa aldarrikatuz.\nHistoriak argi erakutsi digun bezala, sistemak bere “status quo”a mantentzeko manipulatu egiten ditu bai iritzi publikoa zein komunikabideak, berau kolokan jartzen dutenen aurka gupidarik gabe jotzen duen bitartean. Horren aurrean, dei egiten diogu Euskal Herriko ikasleriari errepresioaren kolpeen gainetik Euskal Eskola Nazionalaren eraikuntzan borrokan jarraitzeko. Dei egiten diogu ere Euskal Herri Langileriari borrokara batzera, zapalduon arteko elkarlaguntza eta elkartasuna oinarri lortuko baitugu bakarrik garaipena.\nBukatzeko, berriz ere atxilotutakoaren baldintzarik gabeko askatasuna galdegiten dugu, gure babes eta besarkada guztiak dioazkiola.\nEz dagoelako gure sugarra azpiratuko duenik, gora ikasleon borroka!\n[Aske utzi dute atzo atxilotutako gaztea, autoritateari eraso egitea eta desorden publikoa egozten diote.]


Inurriak bezala Devaltsebon – Euskal Herria ★ Donbas Elkartasun Komitea\nInurriak bezala Devaltsebon\nErrauts usaina dago. Egur kearena ere bai. Devaltsebora sartzea San Joan su baten ondoren itzalitako errautsen gainean ibiltzea bezala da, baina festa girorik gabe. Jende ilarak arropa, janaria eta edateko uraren eskean.\nDonbasseko gobernuak irekitako bulego baten aurrean Ekhaterinak dena galdu duela esan dit. Bera ere jantzi eta ahora eramateko zer edo zeren bila dabil. Agintari militarrek lokatzetara itsatsi dituzten kanpin denda moduko batean bizi da bere 5 senideekin. “Senarra bonbardaketa batean hil zen eta orain alaba zaharrena eta bere familiarekin nago. Umeentzako arropa bila nabil, hoztu ez daitezen. Hotzak berriro itzuliko baitira” dio amandre zurbil honek. Su-etena sinatu ondoren errusiar-zale eta Ukrainiako soldaduek borroka areagotu zuten Devaltsebon. Hiri estrategikoa baita bere lantegi eta tren geltoki handiarengatik. Eremua kontrolatzen duenak herri bat baino gehiago irabaziko duela bazekiten eta bi aldeek hiriko zenbait toki bonbardatu zituzten. Urteetan eraikitako etxeak deuseztatu ziren. “Ukrainarrak ez dabiltza hemendik urruti, beraiek itzultzeko beldur gara. Jende askok ez du aurpegia erakutsi nahi itzulera horren beldurrez. Auskalo zer egingo luketen hori horrela gertatuko balitz” dio Tatianak. 33 urte ditu eta 2 seme-alaba dauzka. Senarra frontean omen du, “Kosakoekin ari da borrokan, baina bera ez da kosakoa. Devaltseboko gatazka hasi zenean kanpoan zegoen eta sartzerik ez zuen izan. Horregatik egon zen kosakoekin, gu berreskuratu nahi gintuen, bere familia” dio irribarrez.\nEstatistika zehatzik ez dago. Agintariek ez dute biztanleen zenbatek ihes egin zuten jakiterik izan. Ez dakite zehatz zenbat hil diren, ezta zenbatek behar duten zer ere. “Hiria eskuratu berri dugu eta ukrainarrek mina asko jarri dituzte inguruan. Jende xumearen etxeetan gehienak. Bueltatzen direnak beldur dira. Atzo agure bat hil zen Devaltsebo inguruan dagoen herrixka batean. Komuna deitzen diogu herri horri, bertan produzitutako guztia era komunalean banatzen baitzen. Orain kosakoak daude bertan. Etxeak banan-banan arakatzen dituzte minen bila” dio Ilyanak, 68 urteko emakumeak. Bera Komuna deituriko herri inguruan dagoen auzune batekoa da eta beldurragatik ez omen da itzuli. “Etxea erreta dago. Grad misil batek eztanda egin zuen teilatuan eta hiri erdian dagoen zulo batean babestu nintzen. Bertara joateko ere gorriak ikusi nituen. Bi bandoetako soldaduak zeuden eta ikaratuta geunden ea gu tirokatuko gintuzten. Inguruko bizilagunekin egin nuen ihes. Izugarria izan zen” gehitu du Ilyanak.\nKomuna deituriko herria, Devaltsebotik 5 kilometrora dago. Ez da inor bizi. Ez behintzat lurra landu eta animaliak zaintzen zituen inor. Frontea da herria. Etxe gehienek ez dute teilaturik, gutxi dira erreta ez daudenak. Kosakoak daude fronte honetan, Devaltsebo eta inguruko eremua ondo zaindu bailiteke hemendik. John kosakoa da, baina kapela afganiar bat du buruan. “Lagun afganiar komunista batek eman zidan Amerikako Estatu Batuetako kartzelan nengoela. Bost urte igaro nituen bertan bizi eta lan egiteko paperik gabe harrapatu baininduten. Bueltan ez nekien nora joan. Nire familia handik hona mugitu zen beti eta ni kartzelan nengoela gurasoak eta bi anaia hil ziren. Horren berri ziegatik irtetean izan nuen. Ez zidaten bisitarik ez komunikaziorik izaten utzi. Kexatu nintzen baina amerikarrekin alferrik da” dio Johnek ukrainar armadari harrapatutako tanke batean deskantsu hartzen duen bitartean.\nFrontera eraman nau. Ukrainarrak omen zeuden bertan eta alde egitean atzean utzi zituzten hainbat tanke, arma eta bonba. Lur azpiko gotorleku bat erakutsi dit. Devaltsebo 5 stars jartzen du sarrerako zuloan. Barruan halere ez dago batere luxurik. Lokatza eta zikinkeriak pilatzen ari dira. “Ez dugu zulo hau erabiltzen. Ez dakit zertarako egin zuten horrelakorik hemen. Gerra hau artilleria gerra bat izaten ari da. Frankotiratzaileak gutxi eta aurrez aurre ez diogu batak besteari eraso egin aspaldian” dio Johnek. Patxadaz ukrainarrei ostutako armak erakusten jarraitzen du. Birrindutako lubakiak eta lehertu ez diren Grad misilak. Zulo horietako batetik neskatila bat irteten ikusi dut. “Jendea gosez dago eta lubakietan jan bila ari dira. Herritarrei ez zaie behar adina laguntza iristen. Guk, gure eguneko otordu bat kendu dugu inguruko behartsuei emateko. Ez da nahikoa eta laguntza eske gabiltza. Donetsk-etik ekartzen dute zerbait baina ezer gutxi” esan dit Johnek. Telefonoa eman dit eta kosakoek ohi duten bezala bere etxera gonbidatu nau: “Zuk dei nazazu, eta nik etxerik edo dudanean etorri zaitez niregana” dio Johnek. Elkarri agur egin diogu.\nDevaltsebora itzuli eta argi-generadore zarata dago. Sakelako telefonoak kargatzen ari da jendea kalean. “Bihar agian telefono zerbitzua berriro martxan egongo dela esan dute. Jendeak bere senitartekoei deitu nahi die. Ez dute beraien berririk izan aspaldian” esan du Costak. 34 urteko gazte honek inguruko lantegi batean lan egiten zuen. “Ukrainarrak sartu bezain pronto lantegiak okupatu zituzten. Gerrarako beharrezko zena mantendu eta esklaboak bagina bezala lanean jarri gintuzten. Gau eta egun ia deskantsurik gabe. Beste lantegiak erre egin zituzten. Bazekiten ondo zantar horiek zer min egingo zioten hiriari jendea lanik gabe uzten bazuten. Orain ez dago ezertan lan egiterik. Laguntza soilaz bizi gara” esan dit haserre.\nUkrainarrak bueltatuko ote diren beldurrez dago jende asko. Ez dute galderarik erantzun nahi ezta argazkietan agertzerik ere. Piotr, Donbasseko gobernuak bidali duen teknikari bat da. Ez du bere aurpegia erakutsi nahi “familiaren zati handi bat Ukrainan baitago oraindik”, esan dit. Gaur egungo egoeraz galdetuta zera erantzun dit: “Jendea desanimatua dago. Hiri honetan jendeak lan asko egiten zuen eta apenas zegoen langabeziarik. Orain dena galdu eta ez dute etorkizunerako ezer hoberik ikusten. Guk, berreraikuntza planak hasi ditugu boluntarioekin. Ospitalea konpondu eta etxeak minez garbitzen ditugu, pixkanaka jendea bere ortuetara eta sukaldera itzuli dadin. Suntsipena handia da baina inurritxoak bezala gabiltza pixkana”.\nPrev Ukrainako “Egiaren Ministeritzak” kazetarientzako 15 urtetako kartzelaldi-zigorra nahi du\nNext “Vostok” Brigada lehergailuak desaktibatzen (Bideoa)


Aukeratu eramangarri arin bat | Consumer\nAukeratu eramangarri arin bat\nEtengabe mugitzeko, gero eta gailu arinagoak behar dira, baina teklatua dutenak.\nTableten eklosio arrakastatsua teknologia berrien merkatuan erabiltzaileak nahiago dituela gailuak etengabe mugitzeko aukera ematen dute, bai etxean bai kalean, aurrean mahai gaineko ordenagailu astunei. Gailu hauekiko zaletasuna ere azaltzen du: teklatua, leinu teknologiko definitu berri baten ezaugarria “kontsumo-informatika” gisa, “informatikaren” aurrean ordenagailu eramangarriak”. Hala ere, eramangarria aukeratzea aukera ona izan daiteke testuak idatzi edo irudiak editatu nahi badira, teklatua eta zenbait abantaila ergonomiko. berriak gamak ultra-arinezkoak edozein egoeratan esperientzia ezin hobea izatea agintzen dute. Hona hemen ordenagailu eramangarrien modelo bat eta bestea aukeratzeko zenbait aholku.\nKontsumo- eta produkzio-informatika\ntabletak ez dira denak. Erabiltzaile batzuek uko egin diote iPad, Nexus 7 edo Galaxy bat erosteari\nTab, teklaturik ez dutelako. Gauza bera gertatzen da lehiatzen direnekin.\nBlackberry eta iPhone aurrez aurre, Nexus\nS eta antzeko beste batzuk (denak pantaila eta teklatua duten telefonoak dira)\nukipenezkoa). Ez da ukipen-teklatuen fobia-kontua,\neduki digitalen etengabeko ekoizpena.\nDuela gutxi arte, ordenagailuek pisu eta neurri ez oso funtzionalak izan dituzte garraiorako\nZenbait aparatu, hala nola tabletak, edukiak kontsumitzeko erabiltzen dira, eta beste batzuk, hala nola eramangarriak, horiek ekoizteko. Teklatuak ekoizlea eta\nkontsumitzailea, nahiz eta pertsona batzuentzat egokiena bi gamak erostea den, eta, epe luzera, oso litekeena da hau izatea:\ntonika orokorra. Hala ere, oraintsu arte, ordenagailuak\ngehiegizko pisua eta dimentsio ez funtzionalak izan dituzte\ngarraioari dagokionez, tabletetan, aldiz,\nDuela urte batzuk\nordenagailu merkeen eta txikien gama; hala ere,\nporrot egin zuten\nmuga handiak dituelako. Haietan, batez ere\neramangarritasuna, lanak egiteko eraginkortasunaren gainetik:\noso pantaila txikiak zituzten, baliabide-prozesadore oso laburrak, eta\naskiegi egokitutako sistema eragileak. Orain, eredu berriak daude, “netbooks” direlakoak baino garestiagoak.\nbaina eskuragarriak izateari utzi gabe, alternatiba izan nahi baitute\nEramangarri bat erabiltzaile bakoitzarentzat\nEgokiena ordenagailua neurrira enkargatu ahal izatea litzateke, erabiltzaile bakoitzak behar desberdinak baititu. Batzuentzat, dimentsioak eta pisua gai erlatiboak dira, pantaila zabal baten, teklatu zabal baten edo prozesadore ahaltsu baten beharrarekin alderatuta. Jarraian, eramangarri-eredu bat edo bestea hautatzeko balio dezaketen zenbait alderdi azaltzen dira:\nazalean pantailaren tamainaren kontra jokatzen du beti.\nPoltsikoan sartzen den ordenagailua ez da ona izango editatzeko\nirudiak ez irakurri erosotasunez, baina bai egokia ikusteko\nbideoak edo bideojokoak. Aldiz, neurrietako bat\neskuzabal, web orri bat ondo idatzi eta ikusteko aukera ematen du, baina bai\netengabe mugitzea lasta izango da.\nkonprimitua edo txikia ukipenezko bat bezain deserosoa da. Zenbait modelok uko egiten diete beste funtzionalitate batzuei\nteklatua gainazal txiki batean. Printzipioz,\nkonbinazio egokia litzateke, baina onartu egin behar da batzuen galera\nabantailak, hala nola botoi bereziak edo teklatuko lasterbide batzuk.\nZenbat eta gutxiago\nlodiera ken pisua, baina baita funtzio gutxiago ere.\ngaur egungo pantaila gehienak LED bidez argiztatzen dira, lodiera jakin bateko kristalezko geruza batekin. Hau\nHorrek esan nahi du pantailan ezin dela ez pisua ez zabalera murriztu, osagarri batzuei uko egin behar zaiela, adibidez:\ndisko optikoen irakurgailuak edo konexio-ataka mota jakin batzuk,\nadibidez, Ethernet-ak Internetera kable bidez konektatzeko.\nargaltasunak eta pisuak baldintzatzen dute aparatuaren disko gogorra. Gaur egun, SSD memoria solidoko diskoekin konpontzen da hori. Disko konpaktuak dira, gutxiago kontsumitzen dute eta memoria gehiago gordetzen dute leku txiki batean; gainera, datuak azkarrago irakurtzen dituzte. Arazoa da nabarmen igotzen dutela aparatuaren prezioa.\nindartsua izan behar du. Prozesadoreak neurri handi batean erabakitzen du\nordenagailuaren prezioa, zenbat eta potentzia handiagoa, orduan eta prezio handiagoa. Ez da beharrezkoa\nprozesadore indartsu bati uko egitea, epe luzera nabaritu egin daitekeelako\nbai nabigatzean edo beste funtzio batzuk bizkor egitean, bai\nbateriaren iraupena. </p\nProzesadorearekin bat datorren RAM memoria. Potentzia txikiko prozesadore batek ahalegin handiagoa egin beharko du maila berari erantzuteko, eta berotu egingo du.\naparatuak eraginkortasuna galduko du. Potentzia\ngaur egun, 1,8 eta 3 gigahertze artean. Baina denborarekin labur geratzen den RAM memoria duen prozesadore indartsu bat ere ez da erabilgarria, RAMa botila-lepo gisa arituko baita prozesadorera sartzen diren datuentzat.\nargi gutxirekin lan egiteko oso erosoak dira atzeko argiak, baina\nasko kontsumitzen dute. Eredu batzuen pantailak\nkontsumo txikiagoa dute, LED diodoz argiztatuta daudelako.\nbateriak gehiago iraungo duela, baina distira ahalik eta gehien hautatzen bada,\nkontsumoa bikoiztu egingo da.\nLCDk ez du emaitza onik ematen ordenagailua kanpoan erabiltzen denean.\nIrudiaren argitasun handia eskaintzen dute, baina eguzkiaren argia gehiegi islatzen dute.\nhorregatik, oso deseroso bihurtzen dira.\nKomeni da eramangarriaren asegurua kontratatzea. Arinak direnez eta esku batekin maneiatzen direnez, sarritan garraiatzen dira, eta\nkolpe- edo erorketa-arriskua handitzen du. Gailu teknologikoetarako aseguru batek disgustuak arintzen ditu.\nesperientzia ona eskaini behar du ukimenezkoak. “Touchpad” direlakoak\ngaur egun, eragile anitzekoak dira. Horrek askoz gehiago egiten ditu\nOrdenagailu eramangarri interesgarri batzuk\nGama Makbook-a Airea oro har, aukera ona da, bai diseinuagatik, bai erabiltzailearen gaitasunak eta esperientzia. Oso ordenagailu txikiak dira arinak, aluminiozko moldean eginak eta errazak garraiatzekoa. Baina, eramangarritasuna optimizatzeko, uko egin diote funtzio askotara, hala nola Interneteko kable bidezko konexioa -bakarrik WiFi bidez konektatzen dira disko optikoen irakurketa: ez irakurri DVDa ikusi nahi dutenek.\nBaita egonean egotea ere eraikiak monobloke batean, kolpe eta kolpeekiko erresistenteagoak egiten baditu ere. erorketak, aluminioa deformatzeko ahalmen handia duenez, Joan konponketa-zerbitzura, honelako lan erraz bat egiteko: beste eredu batzuk, hala nola RAM memoria edo prozesadorea handitzea.\nBi daude bertsioak, 11,6 hazbetekoak eta 13,3 hazbetekoak. Lehena erosoa da, teklatu zabala eta erabilgarria duelako, baina batzuetan motz geratzen da prozesatzeko gaitasuna. Bigarrenak emaitza hobeak ematen ditu exekuzioaren eraginkortasuna, baina eramangarritasuna galtzen du. Biek dute “Touchpad” sagua, hainbat motatakoa, erabiltzailearen esperientzia. 1.000 eta 1.300 euro bitarteko prezioak ditu. Mac Os X Mountain Lion-ekin funtzionatzen dute.\n. gama Sony-ren Vaio oso eredu interesgarriak ere baditu Z serieetan, Eta eta W Pantaila 13,3 da. 11,6 eta 10,1 hazbete, hurrenez hurren. Alderdi positibo gisa, Sarera kable bidez konektatzeko funtzioak (baina ez eredu guztiak), disko optikoak edo edukiera handiagoko disko gogorra. Kontrastean, lodiagoak eta astunagoak dira, eta, beraz, eramangarritasuna eta eramangarritasuna murrizten dira. ukipen-sagua kuxin-itxurakoa da, deserosoa eta propietaterik gabea multitaktilak. Modeloen zenbatekoa 700 eurotik gorakoa da sinpleagoak, 1.600 euro baino gehiago osatuenetan.\nmacbook air-eu neetbook-eu ordenadores-eu Portátiles-eu Sony


Ia dena saldu da Birzikleta azokan - Arrasate - Goiena.eus\nIa dena saldu da Birzikleta azokan\nLeire Kortabarria 2013-09-21 17:13\nHamargarren Birzikleta azoka arrakasta borobila izan da: material ia guztia saldu dute. Atzora arte utzi zuen jendeak salgai ipintzeko bizikletak, patinak, erruberak, kaskoak eta bestelako osagarriak, eta gaur 14:00etarako ia dena salduta zegoen. Beraz, pozik azaldu dira azoka atenditzen ibili diren Udaleko Ingurumen saileko kideak.\nBatik bat, errepideko bizikleta batzuk geratu dira jabe berri gabe, bigarren eskukoak izanda ere, "garestiak" direlako, Nerea Lazpiur udal langilearen esanetan.\nMugikortasun Astearen barruan egin dute 10. Birzikleta azoka, eta, Nerea Lazpiurren hitzetan, kontzientzia gero eta zabalduago dago: "Garraio publikoa lehen baino gehiago erabiltzen da; bizikleta, beharbada, oraindik ez hainbeste", esan du. Hala ere, gaurko azokan garbi geratu da zaletasuna, behintzat, handia dela.\nSaldu ez den materiala utzi duenari, jabeari bueltatuko dio Udalak hilaren 26an; eta saldu denaren zenbatekoa dagokionari emango dio ere, egun berean.\nSeber Altuben azoka egiten zuten bitartean, Biteri plazan segwayak eta beste ibilgailu minoritario batzuk probatzeko zirkuitua egin dute.\nBirzikleta Martxa eskoriatzarrekin\nBihar, domeka, bukatuko dira Birzikletarekin lotutako ekintzak, izan ere, Birzikleta Martxa egingo dute arrasatearrek eta eskoriatzarrek. 11:00etan batuko dira Seber Altuben; handik Torrebasora joko dute eta, bide batez, hantxe dagoen jolasparkea inauguratuko dute; handik, bakoitzak bere herrira joko du eta Arrasateko taldea Garagartzara joango da. Bukaera Seber Altuben izango da.


Ortuella - Wikipedia, entziklopedia askea.\nOrtuella Bizkaiko mendebaldeko udalerri bat da, Enkarterrikoa, Meatzaldea eskualdekoa. 8.358 biztanle zituen 2016. urtean.\nOrtuella udalerria Serantes menditik ikusita.\nMeatzaldea, Bilbo Handia\nSaulo Nebreda Trevejo (EAJ)\n43°18′37″N 3°03′25″W / 43.310277777778°N 3.0569444444444°W / 43.310277777778; -3.0569444444444Koordenatuak: 43°18′37″N 3°03′25″W / 43.310277777778°N 3.0569444444444°W / 43.310277777778; -3.0569444444444\n4.304 (%51.3) 4.091 (%48.8)\n% 74,4 (2011)\n% -0,44 (2011)\n% 16,09 (2013)\n% 19,78 (2010)\n% 7.09 (2016)\n7 Ortuellar ospetsuak\nUdalerria Trapagako haranaren iparraldean dago, Serantes mendiaren magalean. Ortuellako erliebea orokorrean malkartsua da. Herriaren erdigunea muino batean dago, udalerriaren ipar-ekialdean. Mendebaldean, gune industrialak eta trenbidea daude.\nOrtuellak mugakide ditu Abanto ipar-mendebaldean, Santurtzi iparraldean, Portugalete ipar-ekialdean, Trapagaran ekialdean, eta Galdames hegoaldean.\nOrtuellak auzo hauek ditu:\nCadegal: 46 biztanle.\nOrconera: 39 biztanle.\nNocedal: 204 biztanle.\nOrtuella: 7.475 biztanle.\nTriano: 10 biztanle.\nUrioste: 803 biztanle.\nHorietatik batzuk auzo historikoak dira, tartean Urioste edo Nocedal, Ortuella sortu baino lehen biztanlegune propioak izanak. Cadegal eta Orconera meatzaritzaren hasierarekin batera sortu ziren. Triano auzoa, berez, Abanto-Zierbenan dago, baina auzoko etxe batzuk Ortuellan daudenez zerrendan sartu da.\nOrtuella biztanlegunea lehendabizikoz XVIII. mendearen bukaeran aipatzen da, eta bertan badaude zenbait auzo ere. Nagusienak Ralera, trenbideak banatuta, Otxartaga, Gorbea (hasieran Felix Basozabal), Mendialde eta Ganguren dira.\nFranco-Belga Elkartearen trenbidea eta instalazioak Ortuellan. Atzean Cadegal mendiko plano inklinatua. 1882.\nOrtuellako erdigunean, N-634 errepide nagusia.\nBañales eta Saugal auzoetako ikuspegi orokorra.\nOrtuellaren historia Enkarterriko historiarekin lotura handia izan du. Betidanik, Somorrostro Haranaren errepublika barruan egon da, zehatzago bertoko Hiru Kontzejuetan, Sestao eta Trapagaranekin batera. Hala ere, kontzejuaren izena ez zen Ortuella izan Santurtzi baizik eta izen bera mantendu zuen kontzejua udalerri bihurtu zenean.\nUdalerriaren izen ofiziala 1901 arte Santurce-Ortuella izan zen. Urte hartan Santurtziko udalerria Ortuellatik banandu zen. Banaketa gertatu zenean Ortuellak Santurtzik baino 3 bider biztanle gehiago zituen arren, Santurtzik gaur egun 45.000 biztanle inguru dauzka, Ortuellak baino ia lau bider gehiago.\n1980ko hamarkadan, ofizialki Santurtzi hitza izenetik kendu zuten, Ortuella soilik izateko, bertokoek erabiltzen duten toponimoa. Ebazpena Eusko Jaurlaritzak 1981eko martxoaren 27an egin eta maiatzaren 29 argitaratu zen.\nHerriaren historiako gertakaririk latzenetako bat, 1980ko urriaren 23an gertatu zen. Orduan, gas leherketa batek Marcelino Ugalde ikastetxean 52 lagun hil zituen: 49 haur, 2 irakasle eta sukaldari bat.\nTrantsizioa hasi zenetik udal gobernua PSE-EEk izan zuen, baina 1999ko hauteskundeetan PSEk gehiengo osoa galdu zuen eta EA haiekin batu zen gobernua osatzeko. Egoera politiko latza sortu zen, baina EAk PSErekin gobernatzen jarraitu zuen.\n2003ko hauteskundeetan PSE-EEk bost zinegotzi eskuratu zituen, EAJk lau, EAk 3 eta EBk bat. Ezker abertzalearen hautagaitzak ezin izan zuen aurkeztu legez kanporatzearen ondorioz. Gauzak horrela, EAJk eta EAk gobernu berri bat eratu zuten.\n2007ko hauteskundetan, lehen aldiz EAJk lortu zituen zinegotzi gehien, sei. PSE-EEk bost lortu zituen eta EAk bi. EAJren eta EAren arteko gobernua berriz egin zen. EBk, berriz, bere zinegotzia galdu zuen 36 botoren aldeaz, eta orduan ere ezker abertzaleak ezin izan zen aurkeztu, bi hautes zerrenda debekatu ostean.\n2008ko urrian, EAko zinegotzi batek bere taldea utzi zuen, mistora pasatzeko.\n2011ko maiatzaren 22ko hauteskundeen emaitzen ondorioz, EAJ alderdiko Oskar Martínez hautatu zuten alkate. EAJk sei zingeotziak mantendu zituen, baina PSE-EEren gainbeherak jarraitu zuen eta lau zinegotzi soilik lortu zituen. Ezker abertzaleak, Bildu koalizioaren bidez, hiru zinegotzi eskuratu zituen.\n2015eko udal hauteskundeetan EAJk lehendik zuen gehiengoa mantendu zuen, sei zinegotzirekin, eta EAJ alderdiko Saulo Nebreda Trevejo hautatu zuten alkate. Borobil herri plataforma geratu zen bigarren (bi zinegotzi), PSE-EEK bi zinegotzi eskuratu zituen, Bilduren ondorengoa zen Euskal Herria Bilduk beste bi eta Irabazik bat.\n1.875 (% 41,73)\n1.580 (% 35,92)\n772 (% 17,18)\n659 (% 14,67)\n1.149 (% 26,12)\n555 (% 12,35)\n1.035 (% 23,53)\n505 (% 11,24)\n184 (% 4,18)\nBilboko Renfe Aldirien C-2 lineak hiru geltoki ditu herrian:\nOrtuellako geltokia, Bañales auzoan.\nSagrada Familiako geltokia, Ralera auzoan.\nUriosteko geltokia, izen bereko auzoan kokatuta.\nApold-Fleisner labea, Sociedad Franco-Belgaren labe-industriala.\nJose Aretxabaleta (1838-1912), naturalista, farmazialaria, entomologoa, geologoa, botanikoa eta unibertsitateko irakasle eusko-uruguaitarra.\nJuan Antonio Ipiña (1912-1974), futbolari ohia.\nVera Hernáez (1938), moda disenatzailea.\nJosé Antonio Pastor (1959), PSEko politikaria.\nIñaki Bijandi (1961), txirrindulari ohia.\nJoseba Agirre López (1964), futbolari ohia eta entrenatzailea.\n↑ Euskaltzaindiaren toponimia\nLiburuak: Euskal Herriko bidaia-gida/Herriz herri/Ortuella\nAzken aldaketa 28 azaroa 2020(e)an, 16:39(e)tan\nOrriaren azken aldaketa: 28 azaroa 2020, 16:39.


Euskal kulturearen pentsalari eta bultzatzailea - bizkaie.biz\nBizkaie! 2020-08-03 07:56 Kulturea\nAgur, Joan Mari Torrealdai (1942-2020).\nJoan Mari Torrealdai, Jakinek zabaldutako argazkian | Ikusi handiago | Argazki originala\nBarri tristea jaso dau euskerearen eta euskal kulturearen munduak egunotan, Joan Mari Torrealdai hil dalako, XX. mendearen bigarren erdian eta XXI.aren orain arteko zatian ezinbesteko erreferentea. Aztertu, ezagutu, bultzatu eta, jakina, maitatu egin zituan euskerea eta kulturea, eta proiektu esanguratsu asko zorretan dagoz haren lanagaz.\nEuskerazko hedabideetan izan dauen eragina egundokoa da, ezer ez egoan lekuan erein zituan haziak, gaur egungo euskal komunikabideen baso oparoaren lehenengo kimuak hazi eitezan. Jakin aldizkariaren zuzendari izan zan, artean Franco diktadorea bizirik egoala, euskeraz irakurteko ezer gitxi egoanean. Hiru alditan izan zan zuzendari, azkena urte luzez, 2014an Lorea Agirreri lekukoa pasau eutsan arte.\nEgunero-egunero euskeraz irakurri ahal izateko pausuak etorri ziran gero, eguneroko euskal prentsea sortzeko lanean. 1980ko hamarkadan finkatuta egozan egunkari abertzale batzuk, euskerea be tartekatzen ebenak, baina Torrealdaik eta beste batzuek argi ikusten eben hori ez zala nahikoa, euskera hutsezko egunkaria izan behar zala helburua. Ez neke gitxigaz, baina 1990ean jaio zan Euskaldunon Egunkaria.\nAsko zor deutsagu, beraz, euskal hedabideok Torrealdairi. Bidea zabaldu, momenturik gogorrenetan eutsi eta lan egiteko modu zorrotza agertu eban. Han eta hemengo agintariak euskal prentsearen beharraz konbentzidu zituan.\nKazetaritzan eta euskalgintzan ez eze, euskal kulturgintzan be proiektu ugaritan ibili zan. Gure mundu txiki honetan egiten zan guztia jaso eta aztertzeko lan nekeza hartu eban, adibidez, euskal liburuen errepasoa eginaz (XX. mendeko euskal liburuen katalogoa, eta urterik urteko zerrendak). Elkar argitaletxearen sortzaileetako bat izan zan.\nEuskal kultureak eta hizkuntzeak izan dituen trabak be jorratu zituan, zentsurearen inguruko lan marduletan (El libro negro del euskera eta ondorengoak; tesia be zentsurearen ganean egin eban). Gauzak zer diran, berak be gordin-gordin jasan eban zentsurearen kolpea: Lehenengo, Jakin aldi baterako zarratu ebenean, diktadurearen sasoian; ondoren, 2003an, Egunkaria itxi ebenean, Torrealdai atxilotu egin eben, eta tratu txarrak emon eutsezen.\nBaina ez eban amore eban. Urte batzuk geroago Euskaldunon Egunkariko atxilotu guztiak absolbidu egn zituen arren, proiektua amaituta egoan. Berria-k hartu eban euskerazko egunkariaren lekukoa, eta hor be Torrealdai izan zan bultzatzaileetako bat.\nAzken urteotan, betiko zereginei eusteaz ganera, bestelako batzuei be heldu deutse, esate baterako, Puntu Eus Fundazinoko lehendakari izan zan 2015etik 2017ra. Euskaltzain osoa zan 2007tik (emeritu 2017tik). Osasunez makal, minbiziak eroan dau Joan Mari Torrealdai, baina berak egindako ekarpena luzaroan igarriko da euskal kulturan.\nHiletea gaur, hilak 3, egingo da Usurbilgo Salbatore parrokian.


Telebista kateen itzalketa\nETBk 61 kanala itzali du Oiz zentroan (Durangaldea)\nTelebista kateen itzalketa burutzen ari da dibidendu digitala dela eta\nSintonizatu berriro zure telebista\nBizkaiko 66 udalerrik Oizeko zentro-igorlearen seinalea galduko dute\nAntena asko oraindik egokitu gabe egoteak kezka eragin du\nApurka-apurka telebista kateen itzalketa eta frekuentzia aldaketa burutzen ari da. Hau guztia, martxoaren 31erako iragarrita dagoen dibidendu digitalak eskatutako espazio erradioelektrikoa esleitzeko prozesuaren barruan kokatu behar da.\nHartara, ostiral honetan, martxoaren 13an, goizeko 08:00etatik aurrera Oiz Zentroan (Durangaldea) ETBk 61 kanalean emititzeari utziko dio eta horren eraginez Durangalde eta Gernikako herrietan ETB dagoeneko martxan dagoen 35kanalean harrapatuko da\nItzalketa honek halaber Bizkaiko Amoroto, Atxondo, Aulestia, Elorrio, Ermua, Etxebarria, Fruniz, Ibarrangelu, Izurtza eta Markinan ere izango du eragina.\nItzalketaren data, dibidendu digitalaren gaian Frantziarekin koordinatu beharrak du oinarri. Bestalde, sintonizazio berriaren ondoren ETBko kateak harrapatzeko arazoak izatekotan antenistarekin harremanetan jartzea gomendatzen da.